Facebook help vrou uit swembadArgieffoto ŉ 61-jarige vrou wat in ŉ swembad vasgekeer is nadat die leer gebreek het, het by die Facebook-gemeenskap om hulp aangeklop. Leslie Kahn van New Hampshire in die VSA het op 11 Augustus in die swembad geklim toe die leertjie gebreek het en sy in die swembad gestrand gelaat is. Sy het nie genoeg krag gehad om haarself uit die swembad te kry nie. Niemand anders was by die huis nie en haar selfoon was in die huis. Sy kon gelukkig die swembadstok gebruik om ŉ stoel nader te trek waarop haar iPad gelê het. Sy het haar dilemma met “911” op ŉ Facebook-gemeenskapsblad gepubliseer om mense se aandag te trek. ŉ Vrou, wat naby haar woon, het met die polisie en ŉ buurman opgedaag. Kahn het aan WMUR-TV gesê soms help mens ander, en soms moet jy om hulp vra!